Európska konferenčná liga UEFA 2022/2023

Európska konferenčná liga UEFA 2022/2023 bol 2. ročník Európskej konferenčnej ligy UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Kvalifikácia sa konala od 5. júla do 25. augusta 2022 a hlavná časť prebiehala od 8. septembra 2022 do 7. júna 2023.
Finále sa odohralo 7. júna 2023 na štadióne Fortuna Arena v Prahe, hlavnom meste Česka. Z víťazstva sa tešili hráči West Ham United, ktorí zdolali Fiorentinu .
Víťazný tím Európskej konferenčnej ligy UEFA 2022/2023 sa automaticky kvalifikoval do skupinovej fázy Európskej ligy UEFA 2023/2024.
Priradenie asociačných tímov.
Celkom 177 tímov z 54 z celkových 55 členských krajín UEFA sa zúčastnilo Európskej konferenčnej ligy UEFA 2022/2023. Jedinou výnimkou bolo Rusko, ktorého tímy UEFA vylúčila zo súťaží. &lt;ref name="rus-susp-22/23"&gt;&lt;/ref&gt; Krajiny získali účastnícke miesta podľa koeficientov UEFA:
Rebríček UEFA.
Účastnícke miesta pre Európsku konferenčnú ligu UEFA 2022/2023 boli rozdelené podľa koeficientu UEFA z roku 2021, do ktorého boli započítané výsledky klubov danej krajiny v európskych pohárových súťažiach od sezóny 2016/2017 do sezóny 2020/2021 vrátane. 
Rozdelenie tímov.
Vylúčenie tímov z Ruska zo súťaží UEFA a skutočnosť, že si víťaz Európskej konferenčnej ligy UEFA 2021/2022 AS Rím zaistil miesto v skupinovej fáze Európskej ligy UEFA 2022/2023 umiestnením sa na 6. mieste v domácej súťaži Sérii A, malo za následok nasledujúce úpravy: 
Tímy.
V nasledujúcej tabuľke sú zoradené tímy podľa štartovacej pozície, v ktorej vstúpili do Európskej konferenčnej ligy UEFA 2022/2023. V zátvorkách je spôsob kvalifikácie:
Popisky v zátvorkách ukazujú z akej pozície sa tím kvalifikoval:
Termíny.
Termíny pre odohranie jednotlivých kôl a ich žrebovanie sú uvedené nižšie. Zápasy kvalifikačných kôl boli vyžrebované v sídle UEFA v Nyone, vo Švajčiarsku. Žreb skupinovej fázy sa uskutočnil v Istanbule, v Turecku.
Kvalifikácia.
1. predkolo.
Zápasy 1. predkola boli vyžrebované 14. júna 2022. Prvé zápasy sa odohrali 5., 6. a 7. júla, druhé zápasy 12. a 14. júla 2022.
2. predkolo.
Zápasy 2. predkola boli vyžrebované 15. júna 2022. Prvé zápasy sa odohrali 19., 20. a 21. júla, druhé zápasy 26., 27. a 28. júla 2022. V majstrovskej časti mali dva tímy voľný žreb do 3. predkola, pretože z predkôl Ligy majstrov boli do predkôl Európskej konferenčnej ligy presunuté o 2 tímy menej.
3. predkolo.
Zápasy 3. predkola boli vyžrebované 18. júla 2022. Prvé zápasy sa odohrali 3. a 4. augusta, druhé zápasy 9., 10. a 11. augusta 2022.
4. predkolo.
Zápasy 4. predkola boli vyžrebované 2. augusta 2022. Prvé zápasy sa odohrali 17. a 18. augusta, druhé zápasy 23. a 25. augusta 2022.
Skupinová fáza.
Skupinovú fázu Európskej konferenčnej ligy UEFA 2022/2023 hralo 32 tímov. Išlo o 5 víťazov zo 4. predkola majstrovskej časti, 17 víťazov zo 4. predkola nemajstrovskej časti a 10 tímov vyradených zo 4. predkola Európskej ligy. Žreb prebehol 26. augusta 2022.
32 tímov bolo rozdelených do 8 skupín po 4, pričom v jednej skupine nemohlo byť viac klubov z rovnakej krajiny. Pre účely žrebovania boli tímy rozdelené do 4 výkonnostných košov podľa koeficientu UEFA z roku 2022, do ktorého boli započítané výsledky klubov v európskych pohárových súťažiach od sezóny 2017/2018 do sezóny 2021/2022 vrátane.
V každej skupine sa stretli tímy každý s každým systémom doma – vonku. Víťazi skupín postúpili priamo do osemfinále a tímy na 2. miestach postúpili do play-off Európskej konferenčnej ligy UEFA 2022/2023.
Vyraďovacia fáza.
Vyraďovacej fázy Európskej konferenčnej ligy UEFA 2022/2023 sa zúčastnilo 24 tímov: 16 tímov z 1. a 2. miest základných skupín Európskej konferenčnej ligy a 8 tímov z 3. miest základných skupín Európskej ligy. Play-off začalo predkolom, kde sa stretli nasadené a nenasadené tímy. Nasadenými tímami bolo 8 klubov z 2. miest skupín Európskej konferenčnej ligy, nenasadenými tímami 8 klubov z 3. miest skupín Európskej ligy. 8 víťazov skupín Európskej konferenčnej ligy postúpilo automaticky do osemfinále.
Predkolo play-off.
Žreb predkola play-off sa konal 7. novembra 2022 vo švajčiarskom Nyone. Prvé zápasy sa hrali 16. februára a odvety 23. februára 2023. 
Osemfinále.
Žreb osemfinále sa uskutočnil 24. februára 2023 o 13:00 (CET). Osemfinále hralo 8 víťazov základných skupín a 8 víťazov z predkola play-off. Prvé zápasy sa odohrali 9. marca a odvety 16. marca 2023.
Štvrťfinále.
Žreb štvrťfinále sa konal 17. marca. Prvé zápasy sa odohrali 13. apríla a odvety 20. apríla 2023.
Semifinále.
Žreb semifinále sa konal 17. marca 2023, po žrebovaní štvrťfinále. Prvé zápasy sa odohrali 11. mája a odvety 18. mája 2023.
Finále.
Finále sa odohralo 7. júna 2023 v pražskej Fortuna Aréne.